CELEX: 32007R0243
Language: sl
Date: 2007-03-06 00:00:00
Title: Uredba Komisije (ES) št. 243/2007 z dne 6. marca 2007 o registraciji 3-fitaze (Natuphos) kot dodatka v krmi (Besedilo velja za EGP)

13.3.2007   
            
            
               SL
            
            
               Uradni list Evropske unije
            
            
               L 73/4
            
         
      UREDBA KOMISIJE (ES) št. 243/2007
   z dne 6. marca 2007
   o registraciji 3-fitaze (Natuphos) kot dodatka v krmi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa registracijo dodatkov za uporabo v prehrani živali ter razloge in postopke za odobritev take registracije.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za registracijo pripravka iz Priloge. Navedenemu zahtevku so bili priloženi zahtevani podatki in dokumenti v skladu s členom 7(3) navedene uredbe.
            
         
               (3)
            
            
               Zahtevek se nanaša na registracijo za uvrstitev encimskega pripravka 3-fitaza, ki ga proizvaja Aspergillus niger (CBS 101.672) za odstavljene pujske, prašiče za pitanje in piščance za pitanje, v kategorijo dodatkov „zootehnični dodatki“.
            
         
               (4)
            
            
               Evropska agencija za varnost hrane („Agencija“) je v svojih mnenjih z dne 15. junija 2006 in 17. maja 2006 navedla, da 3-fitaza, ki jo proizvaja Aspergillus niger (CBS 101.672) nima škodljivega vpliva na zdravje živali, ljudi ali okolje (2). Poleg tega je ugotovila, da encimski pripravek 3-fitaza, ki ga proizvaja Aspergillus niger (CBS 101.672), ne predstavlja nobenega drugega tveganja, ki bi v skladu s členom 5(2) Uredbe (ES) št. 1831/2003 izključevalo registracijo. Agencija v mnenju priporoča ustrezne ukrepe za varnost uporabnikov. Ne upošteva pa potrebe po posebnih zahtevah za spremljanje po začetku trženja. To mnenje potrjuje tudi poročilo o analizni metodi krmnega dodatka v krmi, ki ga je predložil referenčni laboratorij Skupnosti, ustanovljen z Uredbo (ES) št. 1831/2003. Ocena navedenega pripravka je pokazala, da so pogoji za registracijo iz člena 5 Uredbe (ES) št. 1831/2003 izpolnjeni. Zato je treba registrirati uporabo navedenega pripravka, kakor je opredeljeno v Prilogi k tej uredbi.
            
         
               (5)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek, ki je opredeljen v Prilogi ter sodi v kategorijo dodatkov „zootehnični dodatki“ in funkcionalno skupino „pospeševalci prebavljivosti“, je registriran kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. marca 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  Mnenje Znanstvenega odbora za dodatke k prehrani in proizvode ali snovi, ki se uporabljajo v prehrani živali ter Znanstvenega odbora o gensko spremenjenih organizmih o varnosti in učinkovitosti encimskega pripravka Natuphos® (3-fitaza), ki ga proizvaja Aspergillus niger. Znanstveni odbor za dodatke k prehrani in proizvode ali snovi, ki se uporabljajo v prehrani živali, je mnenje sprejel 15. junija 2006, Znanstveni odbor o gensko spremenjenih organizmih pa 17. maja 2006. EFSA Journal [Bilten EFSA] (2006) 369, str. 1–19.
   
      PRILOGA
      
                  Identifikacijska številka dodatka
               
               
                  Ime imetnika registracije
               
               
                  Dodatek (trgovsko ime)
               
               
                  Sestava, kemijska formula, opis, analizna metoda
               
               
                  Vrsta ali kategorija živali
               
               
                  Najvišja starost
               
               
                  Najmanjša vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti registracije
               
            
                  Enota aktivnosti/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcijska skupina: pospeševalci prebavljivosti
                  
               
            
                  4a 1600
               
               
                  BASF Aktiengesellschaft
               
               
                  3-fitaza
                  EC 3.1.3.8
                  (Natuphos 5 000 G
                  Natuphos 5 000 L
                  Natuphos 10 000 G
                  Natuphos 10 000 L)
               
               
                  
                     Sestava dodatka
                  
                  3-fitaza, ki jo proizvaja
                  
                     Aspergillus niger (CBS 101.672)
                  z najmanjšo aktivnostjo:
                  v trdni obliki: 5 000 FTU/g
                  v tekoči obliki: 5 000 FTU/ml
                  
                     Lastnosti aktivne snovi
                  
                  3-fitaza, ki jo proizvaja
                  
                     Aspergillus niger (CBS 101.672)
                  
                     Analizna metoda
                      (1)
                  
                  Kolorimetrična metoda, s katero se meri anorganski fosfat, ki ga encim sprošča iz substrata fitata.
               
               
                  Pujski (odstavljeni)
               
               
                  
                     —
                  
               
               
                  500 FTU
               
               
                   
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Za uporabo pri odstavljenih pujskih do 35 kg.
                           
                        
                              3.
                           
                           
                              Priporočeni odmerek na kilogram popolne krmne mešanice: 500 FTU.
                           
                        
                              4.
                           
                           
                              Za uporabo v krmi, ki vsebuje več kot 0,23 % fitinsko vezanega fosforja.
                           
                        
               
                  2. april 2017
               
            
                  Prašiči za pitanje
               
               
                   
               
               
                  280 FTU
               
               
                   
               
               
                  
                              1.
                           
                           
                              V navodilih za uporabo dodatka in premiksa je treba navesti rok trajanja in obstojnost pri peletiranju.
                           
                        
                              2.
                           
                           
                              Priporočeni odmerek na kilogram popolne krmne mešanice: 400–500 FTU.
                           
                        
                              3.
                           
                           
                              Za uporabo v krmi, ki vsebuje več kot 0,23 % fitinsko vezanega fosforja.
                           
                        
            
                  Piščanci za pitanje
               
               
                  
                     —
                  
               
               
                  375 FTU
               
               
                   
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Priporočeni odmerek na kilogram popolne krmne mešanice: 500–700 FTU.
                           
                        
                              3.
                           
                           
                              Za uporabo v krmi, ki vsebuje več kot 0,23 % fitinsko vezanega fosforja.
                           
                        
            
         (1)  Podrobnosti o analiznih metodah so na voljo na naslednjem naslovu referenčnega laboratorija Skupnosti: www.irmm.jrc.be/html/crlfaa/.